Apendice A la anexa VII

Restructurarea Industriei Siderurgice Româneşti (Menţionată la anexa VII, capitolul 4, secţiunea B)

PARTEA I

SOCIETĂŢI CARE BENEFICIAZĂ DE AJUTOR DE STAT ÎN CONFORMITATE CU PROGRAMUL DE RESTRUCTURARE A SIDERURGIEI ROMÂNEŞTI

- Ispat Sidex Galaţi;

- Siderurgica Hunedoara;

- C.O.S. Târgovişte;

- C.S. Reşiţa;

- I.S. Câmpia Turzii;

- Donasid (Siderca) Călăraşi.

PARTEA II

CALENDARUL ŞI DESCRIEREA MODIFICĂRILOR DE CAPACITATE [1]

| Unitatea | Schimbarea de capacitate (tone) | Data încetării producţiei | Data închiderii definitive |

Siderurgica Hunedoara | laminorul de sârmă nr. 1 | –400000 | 1995 | 1997 |

| laminorul de sârmă nr. 3 | –280000 | 1998 | 2000 |

| profile mijlocii | –480000 | primul trimestru 2008 | al doilea trimestru 2008 |

I.S. Câmpia Turzii | laminorul de sârmă nr. 1 | –80000 | 1995 | 1996 |

C.S. Reşiţa | profile uşoare | –80000 | 2000 | 2001 |

| şine de cale ferată | –40000 | 1999 | 2000 |

| profile grele | –220000 | al patrulea trimestru 2007 | al doilea trimestru 2008 |

| profile mijlocii şi speciale | –120000 | al patrulea trimestru 2006 | al patrulea trimestru 2007 |

Donasid (Siderca) Călăraşi | profile mijlocii | –350000 | 1997 | 1999 |

| Schimbarea netă de capacitate | –2050000 | | |

PARTEA III

INDICATORI DE RESTRUCTURARE

1. Viabilitatea

Luând în considerare normele speciale de contabilitate aplicate de Comisie, fiecare societate beneficiară trebuie să atingă, cel târziu la 31 decembrie 2008, o marjă operaţională brută anuală minimă din cifra de afaceri de 10 % în cazul combinatelor siderurgice neintegrate şi 13,5 % în cazul combinatelor siderurgice integrate şi o marjă a profitului brut de cel puţin 1,5 % din cifra de afaceri în capitalul propriu. Acest lucru este verificat în evaluarea independentă realizată anual între 2005 şi 2009, astfel cum se prevede la capitolul 4, secţiunea B, paragraful 13 din anexa VII.

2. Productivitatea

O productivitate globală comparabilă cu cea atinsă de industria siderurgică a UE trebuie să fie atinsă treptat până la 31 decembrie 2008. Acest lucru este verificat în evaluarea independentă realizată anual între 2005 şi 2009, astfel cum se prevede la capitolul 4, secţiunea B, paragraful 13 din anexa VII.

3. Reducerea costurilor

Se acordă o atenţie specială reducerii costurilor ca unul din elementele cheie ale viabilităţii. Aceasta se va aplica pe deplin, în conformitate cu planurile de afaceri ale societăţilor beneficiare.

PARTEA IV

LISTA ORIENTATIVĂ A INFORMAŢIILOR NECESARE

(1) Producţia şi efectele de piaţă

- producţia lunară de oţel brut, semifabricate şi produse finite, pe categorii, precum şi pe grupe de produse;

- produse vândute, inclusiv volum, preţuri şi pieţe; defalcarea pe grupe de produse.

(2) Investiţii

- detalii cu privire la investiţiile realizate;

- data realizării;

- costurile investiţiilor, sursele de finanţare şi valoarea oricărui ajutor implicat, legat de acestea;

- data plăţii ajutorului, dacă este cazul.

(3) Reducerile de forţă de muncă

- numărul şi calendarul disponibilizărilor;

- evoluţia forţei de muncă la societăţile beneficiare (făcând distincţie între locurile de muncă directe şi cele indirecte);

- evoluţia forţei de muncă în sectorul siderurgic naţional.

(4) Capacitatea (cu privire la întregul sector siderurgic din România)

- data sau data preconizată a încetării producţiei capacităţilor care urmează să fie închise, exprimată în PMP (PMP fiind producţia anuală maximă posibilă care poate fi obţinută în condiţii normale de lucru), şi descrierea acestora;

- data (sau data preconizată) a dezafectării respectivei instalaţii, aşa cum este definită în Decizia nr. 3010/91/CECO a Comisiei privind informaţiile care trebuie furnizate de către întreprinderile siderurgice cu privire la investiţiile lor [2] şi detaliile cu privire la dezafectare;

- data (sau data preconizată) pentru introducerea unor noi capacităţi şi descrierea acestora;

- evoluţia oţelului brut şi a produselor finite, pe categorii, în capacitatea totală din România.

(5) Costuri

- defalcarea costurilor şi evoluţia acestora în trecut şi în viitor, în special pentru reducerea costului forţei de muncă, consumul de energie, reducerea costului materiilor prime, reducerea serviciilor externe şi anexe.

(6). Performanţa financiară

- evoluţia indicatorilor financiari selectaţi care asigură că progresele sunt realizate în vederea viabilităţii (rezultatele financiare şi indicatorii financiari trebuie furnizaţi astfel încât să permită compararea cu planul de restructurare financiară a societăţii şi trebuie să includă testul de viabilitate al Comisiei);

- detalii cu privire la impozitele şi taxele plătite, inclusiv informaţii referitor la orice abatere de la normele fiscale şi vamale aplicabile în mod normal;

- nivelul cheltuielilor financiare;

- detaliile şi calendarul plăţilor ajutorului deja acordat în conformitate cu clauzele protocolului;

- clauzele şi condiţiile oricăror noi împrumuturi (indiferent de sursă).

(7) Constituirea unei noi societăţi sau a unei noi unităţi care să încorporeze extinderile de capacităţi

- identitatea fiecărui participant din sectorul public şi privat;

- sursele acestora de finanţare pentru constituirea unei noi societăţi sau a unei noi unităţi;

- clauzele şi condiţiile de participare ale acţionarilor privaţi şi publici;

- structura de conducere a noii societăţi.

(8) Schimbări în structura acţionariatului.

[1] Reducerile de capacităţi sunt definitive, astfel cum sunt definite în Decizia nr. 3010/91/CECO a Comisiei din 15 octombrie 1991 (JO L 286, 16.10.1991, p. 20).

[2] JO L 286, 16.10.1991, p. 20.

--------------------------------------------------